C 47/102
RO
Jurnalul Oficial al Uniunii Europene
7.2.2023
Miercuri, 6 iulie 2022
P9_TA(2022)0284
Raportul pe 2021 privind Serbia Rezoluția Parlamentului European din 6 iulie 2022 referitoare la Raportul Comisiei pe 2021 privind Serbia (2021/2249(INI)) (2023/C 47/08)
Parlamentul European, — având în vedere Acordul de stabilizare și de asociere între Comunitățile Europene și statele membre ale acestora, pe de o parte, și Republica Serbia, pe de altă parte, care a intrat în vigoare la 1 septembrie 2013 (1), — având în vedere cererea de aderare la Uniunea Europeană depusă de Serbia la 19 decembrie 2009, — având în vedere Avizul Comisiei din 12 octombrie 2011 referitor la cererea Serbiei de aderare la Uniunea Europeană (COM(2011)0668), decizia Consiliului European din 1 martie 2012 de a acorda Serbiei statutul de țară candidată și decizia Consiliului European din 27-28 iunie 2013 de a începe negocierile de aderare la UE cu Serbia, — având în vedere concluziile Președinției în urma reuniunii Consiliului European de la Salonic din 19-20 iunie 2003, — având în vedere Declarația de la Sofia din cadrul summitului UE-Balcanii de Vest, organizat la 17 mai 2018, — având în vedere Declarația de la Zagreb din cadrul summitului UE-Balcanii de Vest, organizat la 6 mai 2020, — având în vedere Declarația de la Brdo din cadrul summitului UE-Balcanii de Vest, organizat la 6 octombrie 2021, — având în vedere Procesul de la Berlin lansat la 28 august 2014 și cel de-al optulea summit al Procesului de la Berlin din 5 iulie 2021, — având în vedere summitul de la Sofia din 10 noiembrie 2020, Declarația șefilor de state din Balcanii de Vest privind piața regională comună din 9 noiembrie 2020 și Declarația de la Sofia privind Agenda verde pentru Balcanii de Vest din 10 noiembrie 2020, — având în vedere Rezoluția 1244 din 10 iunie 1999 a Consiliului de Securitate al ONU, Avizul consultativ al Curții Internaționale de Justiție (CIJ) din 22 iulie 2010 privind conformitatea cu dreptul internațional a declarației unilaterale de independență a Kosovo, precum și Rezoluția 64/298 din 9 septembrie 2010 a Adunării Generale a ONU, care a luat act de conținutul avizului CIJ și a salutat disponibilitatea UE de a înlesni dialogul dintre Serbia și Kosovo, — având în vedere primul acord privind principiile care reglementează normalizarea relațiilor dintre guvernele Serbiei și Kosovo din 19 aprilie 2013 și acordurile din 25 august 2015, precum și dialogul în curs facilitat de UE pentru normalizarea relațiilor, — având în vedere comunicarea Comisiei din 5 februarie 2020 intitulată „Consolidarea procesului de aderare – O perspectivă credibilă de aderare la UE pentru Balcanii de Vest” (COM(2020)0057), — având în vedere comunicarea Comisiei din 6 octombrie 2020 intitulată „Planul economic și de investiții pentru Balcanii de Vest” (COM(2020)0641) și documentul de lucru al serviciilor Comisiei intitulat „Orientări pentru punerea în aplicare a Agendei verzi pentru Balcanii de Vest” din 6 octombrie 2020 (SWD(2020)0223), — având în vedere Regulamentul (UE) 2021/1529 al Parlamentului European și al Consiliului din 15 septembrie 2021 de instituire a unui instrument de asistență pentru preaderare (IPA III) (2),
(1) (2)
JO L 278, 18.10.2013, p. 16.
JO L 330, 20.9.2021, p. 1.